স্ট্যাটাস দাতা এবং ওই টেলিভিশনের সমালোচনা করা আমার উদ্দেশ্য নয়। তাই নাম দু’টো উল্লেখ করলাম না। কিন্তু এই স্ট্যাটাসটির মধ্যে, সামাজিক যোগাযোগ মাধ্যমে দীর্ঘ দিন ধরে যে অপপ্রচারের সংস্কৃতি চলছে, তার পরিস্কার একটি চিত্র পাওয়া যাচ্ছে । শুধু তাই নায়, সামাজিক যোগাযোগের মাধ্যম, প্রচলিত গণমাধ্যমের ওপর যে নেতিবাচক প্রভাব ফেলে, এটা সেই অপপ্রচারেরও একটা পরিষ্কার উদাহরণ। তাই আগামী দিনে আমাদের সতর্ক হওয়ার জন্যে এনিয়ে কথা বলার দরকার। আর সবচেয়ে বড় যে কথা, একটি অপপ্রচার কতটা অমানবিক, কতটা ভয়ঙ্কর, কতটা অকৃতজ্ঞ হয় তা আলোচনার আলোয় আসা উচিত। এই দুই কারণেই মূলত এই লেখা।